CELEX: 62020TN0620
Language: el
Date: 2020-10-05 00:00:00
Title: Υπόθεση T-620/20: Προσφυγή της 5ης Οκτωβρίου 2020 — Alessio κ.λπ. κατά ΕΚΤ

16.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 390/50
            
         
      Προσφυγή της 5ης Οκτωβρίου 2020 — Alessio κ.λπ. κατά ΕΚΤ
      (Υπόθεση T-620/20)
      (2020/C 390/67)
      Γλώσσα διαδικασίας: η ιταλική
      
         Διάδικοι
      
      
         Προσφεύγοντες: Roberto Alessio (Τορίνο, Ιταλία) και 56 άλλοι προσφεύγοντες (εκπρόσωποι: M. Condinanzi και L. Boggio, δικηγόροι)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να εξαφανίσει και να κηρύξει στο σύνολό τους άκυρες τις προσβαλλόμενες αποφάσεις, κατόπιν διαπιστώσεως της ελλείψεως νομιμότητάς τους,
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Η εν λόγω προσφυγή στρέφεται κατά της αποφάσεως περί διαλύσεως των οργάνων στα οποία είχε ανατεθεί η διοίκηση και ο έλεγχος της εποπτευόμενης οντότητας (Banca Carige S.p.A.) και περί αντικαταστάσεώς τους από τρεις ειδικούς επιτρόπους καθώς και από επιτροπή εποπτείας κατ’ εφαρμογήν των άρθρων 69-ιζ', 70 και 98 του νομοθετικού διατάγματος αριθ. 385 της 1ης Σεπτεμβρίου 1993 — ECB-SSM-2019-ITCAR-11 της 1ης Ιανουαρίου 2019, και κατά της αποφάσεως περί παρατάσεως του καθεστώτος έκτακτης διαχείρισης της εποπτευόμενης οντότητας το οποίο θεσπίστηκε με την απόφαση ECB-SSM-2019-ITCAR-11 της ΕΚΤ βάσει των άρθρων 69-ιζ', 70 και 98 του νομοθετικού διατάγματος αριθ. 385 της 1ης Σεπτεμβρίου 1993 — ECB-SSM-2019-ITCAR-13, καθώς και κατά των διαδοχικών αποφάσεων και, συγκεκριμένα, εν προκειμένω, των αποφάσεων περί παρατάσεως της έκτακτης διαχείρισης της εποπτευόμενης οντότητας.
      Οι λόγοι κατά τα κύρια επιχειρήματα είναι παρόμοιοι με εκείνους που προβλήθηκαν στην υπόθεση T-612/20, Malacalza Investimenti κατά ΕΚΤ.